R5dwMg/zh-wiki-yue-long huggingface dataset:
一位無國籍嘅人嘅身份，其實好視乎個國家對佢或者佢嘅民族嘅睇法，有啲係表明排除國籍，其他就比較隱秘。如果唔清楚，就可以用“Prima Facie”嘅概念嚟做證據，決定呢位或者呢班人係咪可以假定為無國籍。
荃灣大會堂，香港大會堂之一，喺荃灣大河道七十二號，英文叫Tsuen Wan Town Hall。行政上歸荃灣區。設施有表演場地、露天劇場，以及演奏廳、文娛廳、展覽館、廣場、演講室、會議室。開朝九晚十一。
《夷數佛幀》係一幅南宋時期嘅絹畫掛軸，現藏日本甲州棲雲寺，畀稱做「虚空蔵菩薩画像」或「キリスト聖像」。經匈牙利亞洲宗教藝術史學家古樂慈考証，認為此畫就係出自中國東南沿海摩尼教會所崇拜嘅《夷數佛幀》。作為一種綜攝宗教，摩尼教吸收咗瑣羅亞斯德教、基督教、佛教、諾斯替主義等嘅思想、學說、教義，並將各宗教嘅神靈都納入自己嘅「萬神殿」。
呢係一幅年代久遠、呈黑褐色嘅中古中國絲綢畫，上繪一尊單體神像，以耀目金色同埋其他多種顏色繪成。神像長髮披肩，身着長袍，盤腿趺坐，右手沿其外衣嘅金邊豎起，左手橫陳胸前，托起一個鮮紅色嘅袖珍基座，上置一綠色蓮臺，一枚金色十字架安插其中。
噉嘅佈局令十字架成為畫中最引人注目嘅對象。畫面下半部份係一個精美嘅多層六邊形基座，其上就係神像所坐嘅蓮花臺，茂密嘅蓮瓣疊成五層，每一瓣好似一個小型神龕。除咗圓形頭光外，神像周身還繞有一圈杏仁形嘅大型背光。
節目5集為之1個單元，夾埋一共3個單元，每集派出一個民間高手以抽籤形式要決定挑戰嘅餐廳招牌名菜，進行一對一比拼，由一班資深美食評論員以味道、技巧、創意同賣相四個範疇評分，滿分200，分數較高嗰個就係嗰次比賽嘅贏家，可以獲得金牌一個。
《我有一個夢》係1960年代美國黑人民權運動領袖馬丁路德金博士嘅一場演說，當佢描述佢對於黑人同白人終有一日平起平坐嘅願景時，用咗句「I have a dream」好多次。演說響1963年8月28號華盛頓大遊行嗰陣，喺林肯紀念堂門前向幾十萬民眾發表。
陳海寧2015年出道，早年主要參演電影同港台電視嘅劇集，直到2020年參演ViuTV真人騷《辣伙頭》系列而開始多人識。嗰時佢個樣被指同ViuTV男藝人何啟華好似，所以多咗個花名叫「Dee姐」，而ViuTV亦順勢安排佢哋做拍檔主持節目。
《何必有我？》係1985年上映嘅香港電影，由新藝城影業公司出品。呢部電影著重探討智障人士嘅處境，喺1980年代中期喺關注弱勢社群方面有所突破。之後嘅一年，德寶電影公司拍攝咗《癲佬正傳》同埋《聽不到的說話》。
不過，修憲派政黨熱血公民就批評，選舉唔符合民主基本意思。選舉亦受到港府官員批評，指初選違反《香港國家安全法》。去到2021年2月28號，政府重指控47名參與初選嘅泛民主派，以「串謀顛覆國家罪」嘅名義起訴佢哋，被稱為「47人案」。
自香港修例風波爆發以嚟，泛民主派喺2019年香港區議會選舉攞到壓倒性勝利。民主派支持者希望民主派利用呢股氣勢，喺立法會選舉中取得同樣嘅大勝，獲得過半數席位從而向特區政府施加更大壓力，迫使政府回應五大訴求 。
2020年上旬，唔少民主派同埋本土派人士已公開表示有意出戰  。當時，香港大學法律系副教授戴耀廷喺回覆《香港蘋果日報》查詢時透露，民主派陣營未考慮就區一議席舉行初選，同埋即使多人參選，議席落入建制派嘅機會亦唔大，佢仲話民主派喺區議會功能界別「有絕對優勢」，相信選舉唔會破壞團結。
另外，香港中文大學政治與行政學系高級講師蔡子強認為，選舉期間難免會有互相攻擊、批評嘅畫面出現，擔心黨同伐異嘅情緒會擴散到不同界別，令部份民主派有機會獲勝嘅界別無法協調單一候選人，直接影響民主派立法會議席過半嘅戰略目標。
2020年3月，各大政黨分別展開黨內程序，而各區有意參選人亦開始四出進行「摸底」探路。呢個時候，戴耀廷同埋區諾軒一齊倡議包含「公民參與」嘅協調機制，以減少出選名單為目標，又指期望促成「棄選」共識，以攞到最多議席。
3月10日，戴耀廷喺《香港蘋果日報》撰文，提出兩階段協調同埋公民參與，最終目標係盡量減少參與官方選舉嘅名單數目，越接近該區嘅目標議席數目就越好。之後，戴耀廷同埋區諾軒開始走訪各區，以協調初選機制，最終經過多個協調會後，初選機制逐漸成形 。
2020年4月28號，戴耀廷喺《香港蘋果日報》發表題為「真攬炒十步這是香港宿命」嘅文章，指出民主派成功攞到35席之後，點樣實現同政權攬炒。文中提及要實現這十步，就需要「進行協調出選」以開始攬炒第一步 。
報名期為6月13至20號，參選人要提交100名選民提名及10000元嘅保證金，6月24號公佈最終名單。市民可以喺7月11至12號到各區嘅票站參與投票。呢次嘅投票系統由香港民意研究所設計，市民需要掃描票站內嘅二維碼進入系統，並需要輸入少量個人資料避免重複投票。
民主黨係上屆立法會非建制派嘅第一大黨，有7席。但其中許智峯同埋黃碧雲任內分別受搶手機風波同埋議會表現欠佳嘅批評。今屆，兩人經黨內甄選依然分別繼續參選香港島同埋九龍西選區，而黃碧雲喺黨內甄選時受深水埗區區議員袁海文挑戰。
另外，其餘五位現任議員經黨內甄選後均獲通過，推薦參選。分別係胡志偉、林卓廷、尹兆堅、鄺俊宇同埋涂謹申則各自參選區議會功能界別。黨主席胡志偉喺記者會強調「35+」係民主派嘅總目標。民主黨將尊重民主派初選嘅結果 。
公民黨係上屆立法會中非建制派嘅第二大黨，今屆決定派出名單參與4區地區直選同埋2個功能界別選舉。名單喺5月30號的記者會上公佈。現任嘅楊岳橋，同埋梁嘉善合組名單參選新界東選區。郭家麒同埋葵青區議員冼豪輝參選新界西選區。
功能界別方面，法律界現任議員郭榮鏗競逐連任。中小企食店聯盟召集人林瑞華就參選飲食界。原本有意參選區議會功能界別嘅沙田區區議員黃文萱後嚟退出咗。特別黨員大會上，公民黨黨員通過授權執委會遇到緊急情況時可為正式參選名單作最終決定。
社會民主連線喺6月24號舉辦記者會，宣佈派出梁國雄同埋岑子杰分別參加新界東同埋九龍西初選。記者會有多名多名工黨成員到場支持，包括李卓人同埋張超雄等立法會議員。當中岑子傑曾被盛傳會參選超級區議會，佢喺記者會表示自己住喺九龍西多年，非常熟悉呢區。
新民主同盟喺3月25號召開執委會，開始黨內甄選。6月254號舉辦記者會，宣布派出范國威同埋西貢區議會區議員黎銘澤以一張名單參選新界東，譚凱邦參選新界西。而自2004年已擔任區議員嘅任啟邦，將挑戰區議會功能界別。
6月20號，天水連線發表聲明，正式宣佈參與初選。元朗區區議員伍健偉同埋林進合組一張名單參選新界西地方選區。伍健偉透露自己已經賣咗自己層樓作為選舉嘅資金來源，並希望香港人能團結一致「拯救香港」。林進認為過往有好多代議士「不作為」，因此需要自發行動，向「港共政權」宣戰  。
6月18號，劉頴匡喺沙田新城市廣場中庭聯同8名沙田同埋大埔區區議員，宣佈參與新界東初選。劉頴匡揀喺歷經多次警暴嘅新城市廣場舉行記者會宣布參選，認為呢個地方係新界東「最能見證到過去一年的地方」 。同日，何桂藍宣佈參選新界東。
7月7號早上，林卓廷喺上水擺設街站宣傳初選，呼籲市民投票嘅時候，就遭到至少30名香港同心會嘅成員滋擾，呢啲人恐嚇林卓廷嘅義工，話「個場係我哋」，要求佢哋離開，佢哋甚至搣爛泛民主派嘅宣傳物品。義工曾經報警要求協助，但警察就話，之前已經有警員在場觀察，認為「一切平靜」。
7月11號傍晚6時，前香港眾志秘書長黃之鋒喺太古康怡廣場外為袁嘉蔚拉票嘅時候，激進親中派石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，又引述之前已被多方證明不實嘅假新聞，屈對方拎咗2,000萬買樓。
2021年1月6號，香港政府以國安法大量拘捕參與過呢次初選嘅候選人。喺2021年2月28號，警方用「串謀顛覆國家政權」嘅罪名，提早告仍然坐緊監嘅前香港眾志秘書長黃之鋒，仲收押緊嘅人民力量副主席譚得志、前民主黨主席胡志偉，同埋戴耀廷、區諾軒、趙家賢、何桂藍、郭家麒、譚文豪、楊岳橋、林卓廷、林景楠、岑子杰等47個人。
喺930年，南漢君主劉龑派咗李守鄘、梁克貞去攻打交趾，俘虜咗靜海節度使曲承美後就返咗去。冇耐曲氏嘅部將楊廷藝，就驅逐咗南漢啲軍隊，自己改做靜海節度使。喺937年，楊廷藝畀牙將矯公羨殺咗。到咗938年，楊廷藝嘅女婿吳權就喺愛州起兵，反對矯公羨。
劉龑喺呢一場仗前早就有吞併返交趾嘅諗法，隨即任命咗個第九仔劉弘操做靜海節度使，封埋佢做交王。劉弘操就以支援矯公羨嘅名堂，帶領超過二十萬人進入交趾去支援公羡嘅軍隊，而劉龔自己就喺海門度屯兵，做佢仔嘅後應。
白藤江嘅水呢陣漲潮而升高埋，浸過曬啲帶鐵皮木樴畀人睇唔到。吳權當即叫水軍部隊去挑機，嘍啲南漢軍入港。吳軍戰鬥咗一陣就詐弟打敗仗後退，南漢水軍就跟住向前追擊，追到咗吳部隊嘅埋伏嘅位置。冇耐江水退潮，啲鐵皮木樴突晒出嚟，唔少南漢部隊嘅大船一埋到去，一係就俾閬高炕沙喐唔到，一係就畀㓤穿個船底、一部部噉沉晒落去，唔少兵跟住浸死咗。
美國駐香港及澳門總領事館係美國喺香港特別行政區同埋澳門特別行政區嘅外交代表機構，係美利堅合眾國駐中華人民共和國嘅六座使領館之一，不過領事館並唔係屬於美國駐華大使館之下，而係直接隸屬美國國務院。呢間領事館位於香港中環花園道26號，現任嘅總領事係梅儒瑞。
美國駐港領事館喺1843年建立，係其中第一個駐港嘅領事機構之一，而當初喺冇領事館之前，只係有一位總領事喺屋企處理事務。喺20世紀初期，總領事館位於雪廠街9號，後嚟搬咗去匯豐大廈。1950年代尾，總領事館再搬咗去依家喺花園道26號嘅地址。
1945年12月，美國同英國簽咗租借結算聲明，美國同意向英國俾佢哋戰後所需要嘅資金，而英國就容許美國喺英國領土上面買地嚟起政府或者教育嘅設施。美國嘅駐港領事同英國嘅港督喺1946年開始談判，當時中華民國仍然喺中國大陸掌權。
美國提議咗花園道26號嘅地址，有大約47,000平方英尺嘅地。幾個月之後，美國政府正式用租界聲明嚟買呢塊地。呢份買賣喺3個月内就批准咗，到1954年，領事館正式開始建築嘅計劃 Construction was finished in June 1957, and the land lease was signed in 1960.
1997年3月，中國外交部長李肇星同美國政府代表尚慕傑簽咗《中華人民共和國政府與美利堅合眾國政府關於喺香港特別行政區保留美國總領事館嘅協定》，協定中華人民共和國政府同意美國政府喺香港保留總領事館，當時領區只係香港，不過到澳門回歸之後加埋澳門。
1999年10月，港府同美國方面曾經簽訂過地契嘅修訂協議，將用地嘅批租期由原本嘅「75年+75年」模式，改做俾美方以4,400萬港元買入地皮嘅永久業權，延長地契年期到總共999年，喺2949年先至到期。
2021年3月，有2位領事館職員被發現中咗新冠肺炎，而佢哋嘅女亦都中咗招，令到佢嘅學校要閂門。有啲大陸嘅親北京報道，包括環球時報，都聲稱呢個家庭用外交豁免權嚟避免隔離，不過美國政府同埋香港政府都否認咗。
美國駐港領事館規模好龐大，自從1949年國共內戰之後，已經成為咗美國編員之中，其中規模最大嘅海外駐館之一。佢除咗睇哂東南亞區域內大部分美商嘅業務之外，因爲自從內戰以嚟，美國喺大陸嘅外交活動長期斷絕咗，所以仲要用領事館嚟做埋「耳目」嚟觀察中國大陸嘅情勢發展。
除此之外，領事館嘅廳洗一幢獨立建築，同大部分喺香港有領事館嘅國家有唔同。美國駐港領事館到依家，係美國唯一有大使館地位、直屬美國國務院、亦可以獨立咁行使職權嘅領事館。呢個領事館除咗為美國公民提供領事服務之外，亦都為香港和澳門居民提供美國各類簽證嘅申請服務。
而家嘅飛翔公園站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、涼茶舖同菩提子酒店等。但飛翔公園站入面得好少自助服務設施畀乘客用，凈係得可以充羊城通、交水電費同交通罰錢嘅服務。
喺1988年嘅「十字綫網」規劃入面，雖然話出現咗2號綫嘅樣，但嗰時係冇呢個站嘅。不過到咗1997年嘅《廣州市城市快速軌道交通線網規劃研究》入面就出現咗2號綫嘅「新市」站，嗰時嘅站位就喺而家機場路嘅遠景地區附近。
雖然站名喺2010年2月定成飛翔公園站，但嗰時嘅「飛翔公園」係規劃地名重一直持續到而家都未起，令好多乘客以為附近係間公園。後嚟地鐵公司解釋，站名由廣州市地名辦改出嚟，嗰時嘅「飛翔公園」、「白雲公園」同「白雲文化廣場」係規劃文件入面有講到話要起嘅。
直至二十世紀六十年代，壁球場通都只係四面白壁，觀眾喺後方一樓騎樓睇。到六十年代中，就見後牆改用玻璃， 後方更多觀眾可以睇。近世更加有單丁嘅表演壁球場，四面玻璃，四方都有觀眾，漸漸成為大賽壁球場主流。個場單丁一個，放喺戶內又得，戶外亦得，更之多地方可以揀，甚至大商場入便都可以。
單人場，地長九千七百五十毫米，闊六千四百毫米，底界四百八十毫米。雙人場闊過單人場，闊七千六百二十毫米。闊雙人場又闊過雙人場，闊八千四百二十毫米。美式就以呎吋計，長四十五呎，即一萬三千七百一十六毫米，闊二十五呎，即七六百二十毫米，底界十七吋，四百三十毫米。
由於壁球場似一個盒，四面牆、地板、天花都有較多規定。牆身用石屎批盪或者玻璃，地板多用木地板，而木板又多數用淺色楓木。天花要夠高。天花要畀玩家睇得清球嘅動向，所以多數淺色。前牆同地板之間夾位，裝咗五金長板，喺底界綫以下，叫鐵皮。
香港入境權，係指喺香港能夠入境同埋冇條件嘅規限之下逗留，又唔會被迫離境嘅權利。1987年之前，香港入境權代表香港居民嘅居留狀態。1987年7月1日，香港居留權被納入香港法律，香港入境權就變成代表住香港居民嘅居留狀態。
自從香港開埠到香港主權移交為止，除咗日佔時期之外，香港一直都係英國嘅殖民地。直到香港居留權正式變成咗法律之前，喺香港嘅居留權利嘅規定大多都係處決於英國國籍法。喺60年代之前，所有英國臣民都可以唔受限制咁喺大英帝國領土内入境、做嘢同生活。
唔過喺60年代開始，有大批嚟自英國喺非洲同亞洲嘅前殖民地嘅人民湧入英國度住，所以英國議會通過咗法律，對英聯邦公民喺英國出入同移民收緊控制。香港同樣跟住英國嘅做法，對喺香港入境嘅人加大咗限制。喺英屬香港出生嘅英國臣民獲得本土人身份 ，嚟表明佢哋擁有喺香港嘅入境同埋居留權利。
喺殖民地建立之後嘅百幾年内，香港同中國大陸之間都冇任何邊界管制。直到1949年中華人民共和國正式成立之後，先至開始出現。1950年5月，香港政府第一次利用1949年嘅《入境者管制條例》，為喺每日由廣東省嚟嘅移民做配額限制。
港府同時亦都實行「香港身份證」嘅制度，亦喺1958年頒布《入境條例》。但係，港英政府喺驅逐非法移民方面相對寬鬆，暗地裏容許大量非法移民登記成爲居民。雖然係咁，港英政府仍然對基本上所有嘅移民有絕對嘅驅逐權，只唔過通常喺冇必要嘅時候都唔會用。
1997年6月30日生效嘅《1997年人民入境條例》撤除約22000名英國公民嘅香港入境權並給予佢哋無條件逗留嘅准許。無條件限制逗留嘅身分並唔係一個法定權利，而一個人可以喺香港入境同逗留嘅權利，一到佢哋離境就都失效。
唔過，爲咗行政上嘅方便，一般有無條件逗留嘅身份嘅人，只要喺離境嘅12個月之内返到香港，就能夠保住呢個身份。港英政府認為中華人民共和國政府未必會容許已經攞到入境權嘅英國公民去保留呢個權利，曾經有建議過索性廢除哂該班人嘅入境權，等到香港主權移交之後，先再由法例制定俾佢哋攞得返香港居留權。
根據港英時期嘅《人民入境條例》，所有英聯邦公民，喺1983年1月1日之前符合當時有效嘅第8條規管香港入境權嘅人，都會享有香港居留權。所以，“香港本土人”係“香港永久性居民”嘅前身，同時修例亦都將居留權擴大到非本地，唔過喺香港住滿7年嘅華人，亦都包含埋之前享有入境權嘅英聯邦公民。
一般嚟講，非中國籍嘅香港永久居民如果唔符合以上過渡性條文嘅條件，同埋如果佢哋嘅子女亦冇喺香港住滿7年，就會失去香港居留權。唔過，佢哋仍然會能夠保留佢哋嘅入境權，可以自由喺香港出入、讀書做嘢、長住等等。
自從1997年之後，居留權就根據喺《中英聯合聲明》嘅附件一，寫咗入香港基本法，而入境權只係由《入境條例》所規定。雖然兩樣都同樣係法定權利，但入境權通過立法會可以被剝奪，但係要剝奪居留權，就可能要修改基本法。
擁有入境權嘅中國籍香港居民，同埋唔能夠攞到任何國家或者地區嘅護照或者旅行證件嘅非中國籍香港居民，都可以申請回港證。擁有入境權，但係冇辦法攞到任何國家或者地區嘅護照或者旅行證件嘅人，可以申請香港簽證身份書。
所有非香港永久性居民，包括只係擁有香港入境權嘅香港居民，無論係唔係首置，喺香港置業都需要俾樓價15％嘅買家印花稅同埋15%嘅從價印花稅。除非係同另一位永久居民一齊買物業，而且每個人都係代表自己嚟行事，先至可以享受香港永久居民嘅稅率。
2017年起係港大校委會成員，2022年1月1日接替李國章做主席。任內傳出同校長張翔不和，2023年9月27日校委會全體成員收到多封匿名郵件，投訴後者處理校政嘅做法惹爭議，王沛詩決定10月9日召開特別會議，當日佢表示會就事件成立5人專責小組調查。
小搖彩就響馬季期間每月開獎一次，彩金由早期約一萬蚊，到後期大約接近十萬蚊。第二次世界大戰中斷後，1947年重開。到1976年7月，馬會開始舉辦六合彩，而大馬票就響1977年起取消。1999年，馬會為慶祝千禧年而重新舉辦慈善大馬票，共分20款，每張售20港元，以2000年1月1號凌晨舉行嘅千禧盃作為開獎賽事。
陳易希，BBS係香港少年發明家，傳媒叫佢做「明日之星」。中學畢業於新界屯門中華基督教會譚李麗芬紀念中學，曾經被香港科技大學破格取錄。由於佢嘅公開試成績根本唔足以升大學，可能有某啲網民唔抵得，同佢改咗個花名叫「陳十二」，用嚟笑佢會考得十二分。
由於佢喺香港青少年科學界嘅成就，所以得到美國加州大學洛杉磯分校嘅邀請，喺2006年暑假期間去佢哋嗰度接受為期兩個月嘅科學課程，同年8月19號完成返香港。此外，佢亦得到香港發明家陳克敏嘅邀請加入新世紀科技做程式開發員。
2006年10月，陳易希嘅一款「協盲產品」智能杯由肯雅奧運金牌失明跑手尹約基首先試用。尹約基話件嘢令佢覺得好興奮同神奇，而且重希望所有盲人都可以受惠。但有網民指嗰件嘢抄襲內地專利產品「盲人水杯」。《東方日報》喺10月13號引述網上討論區嘅留言，指嗰件嘢無論喺設計意念或者製作方面，都同大陸嘅龍口科技局專利產品「盲人水杯」一模一樣。
直到8月21號，陳易希喺一個公開活動證實自己會考有12分，肥咗中文同英文，電腦與資訊科技科E，數學D，化學D，物理C，圖像傳意B。喺香港，要升中六，中英文一定要合格，所以正常嚟講，陳易希根本無可能升中六，但科大都係堅持收佢，令外間議論紛紛。
英國秘密情報局，又叫做軍情六處係英國最犀利嘅情報局，響1909年正式成立，響1930－1940年代曾經喺世界公認係當時最犀利嘅情報機構，專門負責英國海外嘅間諜同情報工作，總部設響倫敦蘭貝斯區沃克斯豪爾十字路85號。
懶惰船係香港商業電台叱咤903嘅音樂節目，連埋廣告每集係六十分鐘。主持係薛晉寧。響2021年9月25號起星期六晚上十點至十一點播放。報天氣嘅音樂係Science Noodles嘅Cool Kid in Town， 主題曲嘅節拍係由before the night ends編曲製作，薛晉寧同Jan Curious主唱。
安全氣袋，又叫安全氣囊，係安裝喺汽車度嘅充氣軟袋，係安全帶嘅輔助裝置，當遇到嚴重嘅正面撞擊，安全氣袋就會喺極短時間之內彈出，避免司機或前座搭客嘅面部撞去軚盤或儀錶板度而導致意外。除咗前面氣袋之後，可能亦會有側邊氣袋、側邊氣簾、膝部氣袋以保護身體其他部分。
安全氣袋摺埋喺氣體發生器上部同氣袋蓋之間，氣袋嘅氣體推進劑裝喺一個個圓片裏面，多個圓片裝喺氣袋嘅氣體發生器裏面。而氣體推進劑嘅主要成分硝酸銨等物質，係一種非常鈍感嘅炸藥，對打擊、碰撞或者摩擦都唔係好敏感。
耶穌嘅比喻係用生活化、可以見到嘅嘢來解釋天上屬靈嘅、抽象嘅嘢。所以耶穌嘅比喻成日都用「天國好比」開始。耶穌嘅比喻主要出現喺《新約聖經》嘅《馬太福音》、《馬可福音》同《路加福音》，《約翰福音》只有1個比喻，喺第15章嘅葡萄樹嘅比喻。
校規即係學校要學生守嘅規矩，用嚟畀學生由細養成好習慣，禮儀同自律等等，想佢哋到大都繼續，又用嚟維持學校風氣良好。每間學校嘅規則都唔同，例如有啲學校要校服。如果學生知規則都唔守就會受到處罰。一般而言，所有老師都執行規則，而如果嚴重嘅，按情節會交去警告或者逼到學生肯守為止，非常嚴重就要校長處理。
依家既聖湯瑪士有好多酒吧、教堂、禮拜場所、學校，亦有大型購物區同火車站。而最旺既地方係 Cowick Street，同埋佢附近既街頭，嗰度有唔同既嘢食，除咗傳統西方食品之外，仲有印度菜、希臘菜、中菜等。
聖湯瑪士最初係由兩個獨立既部分組成，其中既主要部分係雅息河以西既 Cowick 村，之後嗰度建立咗市區，但係最初唔係雅息特既一部分。另一部分係喺距離教區主體既西面大約一英里既 Oldridge 村，後嚟喺公元1884年，併入 Whitestone。
使徒聖多馬教區教堂 喺雅息特西城牆既半公里外，緊鄰雅息河另一邊岸既雅息特市區西南部。使徒聖多馬教區教堂俾雅息特城牆內既任何教區教堂都要大。 呢座中世紀教堂喺1645年內戰期間俾人燒毀咗，然後喺1657 年重建咗。
2012年7月9號朝早十點，黑沙環東華新村第十二座一間外賣鋪廚房火燭。七個食店員工響廚房煮食嗰時，懷疑爐頭搶火，辣着咗煙囱入觓嘅油跡，火勢沿住煙囱迅速蔓延，產生大量濃煙，由煙囱向東華新村內園嘅出口位置不停咁湧出，搞到內園煙霧迷漫。
隔離嘅消防局黑沙環行動站迅速派員到場，駁消防喉射水灌救，兼用埋抽氣機，抽走舖頭內面大量濃煙。消防員協助疏散東華新村內園澳門弱智人士服務協會啟康中心五十個院友同職員。等火勢救熄同抽走濃煙之後，院友同職員安全翻返中心，意外入面冇人受傷。
2017年6月29號朝早九點左右，東華新邨第二座四樓一個單位火燭，同一層樓嘅住戶睇到有單位入面有煙冒出同傳出燒燶味所以打電話報警。由於火燭大廈隔離就係消防局黑沙環行動站，消防員迅速去到現場，已經有十幾個住戶自行疏散到大廈出面。
消防員鎖定懷疑發生火燭單位，利用工具爆開單位嘅鐵閂同木門，發現廚房有煙冒出，響廚房出面發現一個八十幾歲嘅阿伯半茂響地下，佢吸入濃煙唔舒服，立即送到山頂醫院治理，送院嗰時清醒，情況穩定。消防員響救人嘅同時，亦響地下同四樓分別駁消防喉到着火廚房入面嘅廚櫃射水灌救，迅速將火救熄，搬走廚房入面被火燒過嘅石油氣罐到大廈出面，通知石油氣公司回收有關石油氣罐。
之後消防員調查着火原因，見到廚房一個廚櫃燒爛，波及廚房入面其他廚具。消防員同阿伯了解發生咩事，阿伯話響廚房嘅半自動洗衣機壞咗，所以自己整緊，想用石油氣爐開火燒斷洗衣機電線嗰時，搞到廚櫃着火。據了解，兩公婆住響到，冇仔女，唔知損失同維修要使幾錢。
國教或官方宗教、官方信仰，係指由國家確立嘅特定宗教。擁有國教嘅國家唔一定係神權國家，唔代表國教受到政府控制。國家或政府喺當代社會中對公民施加國教影響嘅程度差別好大，從沙地阿拉伯、伊朗嘅高度影響，到丹麥、英格蘭、蘇格蘭、挪威、冰島同希臘嘅最低度影響或根本冇影響。
歷史上，喺實行政教合一嘅國家，國教可以對國家政權嘅政治同政策有好大影響力，有啲國家內嘅人民更被強制成為國教嘅信徒。與此同時，國家政權都可以對國教有好大嘅影響力，有好多宗教嘅教義喺政治需要下或者喺政治領導人嘅個人喜好之下被任意解讀，宗教領袖被當權者隨意撤換，啲信徒被迫接受。
喺宗教改革及啟蒙運動後，現代嘅世俗國家多實行政教分離，官方宗教唔再支配政府。喺宗教自由嘅保障同世界人權宣言下，做為公民權利，啲人可以根據自己嘅意願選擇宗教信仰。同樣，各種宗教都唔再受政府支配。正係出於呢個理由，基督新教提出咗政教分離嘅概念，亦都喺世界各地大力推廣。
全世界以憲法或其他法律條文規定規定佛教為國教嘅有不丹、柬埔寨等國家。以基督宗教為國教嘅有英格蘭、丹麥、冰島、希臘等國家，但保障宗教自由。規定伊斯蘭教為國教嘅有伊朗、敘利亞等多數中東阿拉伯國家及亞洲嘅馬來西亞。
永安五年，吳主孫休派察戰鄧荀去交趾徵調孔雀、野豬。交趾太守孫諝之前派郡度上千人去建業服徭役，當地人睇鄧荀來咗，以爲又要徵人徭役，於是郡吏呂興趁機煽動起啲人，招攬周圍嘅越人，係遞年農曆五月起兵，殺孫諝同鄧荀，是爲交趾之亂嘅起始。
《集合啦！動物森友會》，中國大陸譯名《動物之森》，係款任天堂Switch平台生活嘅模擬遊戲，喺2020年3月20號推出。由於撞正武漢肺炎大爆發，世界各地好多人留喺屋企打發時間，令到呢隻遊戲喺全球相當受歡迎。
三藩市華埠係北美洲最古老嘅華埠，以及亞洲以外最大嘅華人社區。華埠自1840年代成立以來，一直喺美國以至成個北美洲華人移民社區嘅歷史同埋文化中擔當著重要嘅角色。佢除咗係數以千計華人移民抵美後嘅落腳點同埋安居之處外，亦係一個主要旅遊景點。
傳統上，華埠由北灘同埋電報山定義為布殊街、泰勒街、卑街同埋三藩市灣包圍嘅地區。華埠地處三藩市下城，長1英里，闊1.34英里。目前嘅邊界大概係東到蒙哥馬利街、哥倫布大道同埋該市嘅金融區，北到聯合街同埋北灘，東南係布殊街同埋聯合廣場。
華埠嘅一個主要焦點係花園角廣場。由於花園角廣場係喺華埠嘅少數開放空間之一，活動熙熙攘攘，如太極拳同埋圍棋，而每年夏季嘅華埠夜市亦喺呢度舉行。1989年天安門廣場抗議嘅民主女神複製品建於1999年，豎立廣場上，由270公斤青銅鑄造。
《宮心計》係香港無綫電視古裝劇集，由佘詩曼、楊怡、陳豪、鄭嘉穎、米雪、關菊英、李施嬅、韓馬利、謝雪心、李國麟、田蕊妮、曹敏莉、葉翠翠、蕭正楠、惠英紅、蔣志光、程可為、張國強主演，監製梅小青。呢套劇喺2009年10月19號首播，一共33集。
2011年11月15號，澳門舉行格蘭披治大賽車期間，外港客運碼頭附近實施臨時交通措施，原本行經外港碼頭嘅巴士線全部改道唔再停「外港碼頭」站，交通事務局為咗紓緩外港碼一帶的交通壓力，響原有嘅31號接駁外港碼頭專線，再開多兩條接駁外港碼頭專線，分別係12X同28CX，而呢條線就畀咗澳巴嚟做。
佢同宙斯一齊分割咗世界，佢負責掌管海洋，喺水上擁有無上嘅權威，係大地嘅動搖者，可以呼喚或者平息暴風雨，輕易粉碎任何船。波塞頓曾經同雅典娜爭奪雅典，最後都係輸咗畀雅典娜。一嬲之下用洪水浸咗雅典。喺爭奪雅典時，佢變出第一匹馬，所以佢亦係馬嘅保護神。
真鱷龜係成個地球入面嘅其中一個大型淡水龜，又係一種最古老嘅爬行動物。佢屬真鱷龜科真鱷龜屬。呢種動物嘅體型比較大，而且攻擊力都好犀利吓，喺硬殼類動物入面幾乎係無敵咁滯。因為佢嘅最佳防禦係攻擊。呢種龜一般喺美國南邊嘅水域比較多。
真鱷龜係個龜類嘅「大胃王」，差唔多係肉食咁滯。佢既可以自己搵肉食，又可以自己食爛肉都得。喺美國北邊嘅州份重見到佢嘅龜仔食植物都有。不過大多數係冇乜食物嗰陣先至噉。喺佢成熟咗嗰時，佢哋變成雜食動物，甚至食魚類都得。
真鱷龜有時俾人當成寵物噉養。但係因為佢嘅曬士同埋唯一環境要求，唔係話養就養嘅。雖然話同擬鱷龜一樣，唔鍾意咬人，但係喺俾其它嘢威脅紧嗰阵，甚至識咬人都有。佢把嘴可以將成條手指咬斷都得。加上佢識得入侵放生地，甚至磕原生地嘅物種都有，所以有好多人都唔鍾意養呢隻動物。
張凱莎喺香港大學文學士畢業，畢業後開始做空姐，亦有做兼職模特兒，2015年參選過「中華才藝小姐」。2021年佢參加ViuTV真人騷選美節目《最後一屆口罩小姐選舉》入圍，代號「孖四」，入圍12強後止步。
《法證先鋒IV》係2020年香港電視廣播有限公司嘅時裝查案電視劇，係法證先鋒系列嘅第四輯，總共有30集，由黃浩然、李施嬅、譚俊彥、陳煒、朱晨麗同湯洛雯領銜主演，由鄭俊弘、鄭希怡、張曦雯、海俊傑、陳敏之、張頴康、謝雪心同康華聯合主演，並由謝賢、米雪、鮑起靜同麥玲玲特別演出，總監製梅小青。
1956年3月，松浦區劃分下級政區，船口街道成立。1958年10月22號松浦區併入濱江區，11月濱江解散，後來呢笪地方入咗道外區。1979年11月道外區取消人民公社體制，設立船口街道。1985年6月松浦由鄉升爲鎮，同時船口併入到松浦。
，係喺廣東省廣州市荔灣區花地大道中嘅一個綜合街市，喺2001年開業，地皮喺1998年畀廣信房產買低陣，用地性質係商品住宅用地。呢度係集聚咗各類寵物、園藝裝飾品、工藝品等商家嘅集市，有唔少廣州街坊係喺流花鳥苑拆咗先至轉場到呢頭。
錐腹蜻係一種身形細但好常見嘅蜻蜓，屬蜻科。蜻蜓公嘅顏色為藍黑色，而乸就係淡綠色同黑色。佢哋最特別嘅地方就係個肚嘅形狀。個肚由第5至第7腹節開始好明顯係收窄咗，形成好幼嘅末端。呢個品種主要喺被荒廢嘅農田沼澤，或者係多野草嘅池塘度住。
龍發製藥有限公司係香港一間保健產品生產同銷售商，1998年由焦家良、韓進祿同埋曾立品共同創立。佢最為人認知嘅品牌之一係排毒美顏寶，當時仲搵咗好多名人，例如李司棋同劉丹代言。公司喺2002年喺香港聯合交易所主板上市，但之後由龍潤茶取代上市地位。
黃蕭養嘅出身係佃農 ，成年嘅時候喺一次田地糾紛入邊唔覺意傷咗人，就俾官差拉咗，後遇正咗大赦而放返出嚟，但黃嘅生計無以為繼，於是就去咗做海盜。跟著再俾官府以盜賊嘅罪名收監，準備要問斬佢。 黃第二次入監嘅時候，識到一位囚友係江西嘅生意佬，兩人熟絡咗後就謀劃一齊越獄，仲秘密咁喺飯桶收埋咗利斧。
明英宗正統十四年三月八號，黃等人就同其他嘅囚犯，一齊由廣州監倉度出逃，同時間攻破咗軍器局而攞到大量嘅裝備在手，隨即就起事，後敵唔過啲官兵而搭船出海，官兵就出咗三條戰船跟著追擊。 到五月十三號黃等喺赤崗海口，成功伏擊咗追擊嘅官軍。
隨著起事嘅壯大啲民眾跟著響應埋，黃蕭養由六月開始帶著啲人去攻打各縣城。 到咗九月係集結咗成五百條船、幾萬嘅人馬，就跟著圍攻廣東省城廣州 ，擊殺埋鎮守嘅安鄉伯張安 。喺佔據咗五羊驛做行殿之後，就自稱順民天王 ，年號東陽 ，仲授咗一百幾人官職 。
1912年4月20號，開始設立國務院。1915年5月1號，大總統袁世凱為咗集中權力，改《中華民國約法》，廢除國務院，設政事堂，廢除國務總理，設國務卿。政事堂附屬總統府，唔再係獨立嘅行政權力機關。1917年5月8號，恢復國務院建制。
第二次直奉戰爭之後，原總理段祺瑞喺1925年11月24號做臨時執政，集大總統、國務總理權力於一身，廢國務院同總理，1925年12月26號再恢復。張作霖喺1928年6月18號建立中華民國軍政府，自己做安國海陸軍大元帥，都有設置國務院同總理。
去到八強，最後兩支南美洲球隊阿根廷同巴西又分別俾德國同法國淘汰出局，四強席位全部由歐洲球隊包辦，佢哋分別係德國、意大利、葡萄牙同法國。除咗上屆冠軍巴西爆冷出局之外，葡萄牙亦爆冷贏咗冠軍熱門英格蘭，奇蹟噉樣兩次打入世界盃，兩次都打入四強。
決賽喺7月10號舉行，意大利迎戰法國，呢場亦係法國隊隊長施丹職業生涯中嘅最後一場，上半場，法國隊喺7分鐘先由施丹射入一球領先，意大利嘅馬特拉斯喺19分鐘射入一球追成平手，雙方喺下半場至到加時都冇入波，最後要以互射十二碼分勝負。
喺F組分組賽第二輪澳洲對克羅地亞嘅比賽中，英格蘭球證普爾喺下半場62及90分鐘分別向克羅地亞中堅施蒙歷出示黃牌，但係當出示第二張黃牌時竟然唔記得用紅牌將施蒙歷趕出場，旁證同埋第四球證亦都冇提水。結果下半場補時第3分鐘再向施蒙歷出示黃牌時先醒起要將佢紅牌趕出場。
決賽嘅加時階段，發生咗一段插曲，間接導致法國隊輸波，就係喺加時賽開賽7分鐘，施丹用頭撞向對方球員馬特拉斯嘅心口，力度非常大，馬特拉斯迅速跌低喺地上，球證伊利桑度出示紅牌將施丹驅逐離場。雖然施丹最後都因為世界盃中嘅出色表現而攞到金球獎，但係呢件事已成為咗施丹職業生涯中嘅一大污點。
紀律委員會喺2006年7月20號進行，地點係國際足協總部瑞士蘇黎世。施丹被判停賽三場並罰款7,500瑞士法郎，而馬達拉斯則停賽兩場並罰款5,000瑞士法郎，由於施丹已經宣佈退役，三場停賽將以三日社會服務令代替。
2000年7月6號，喺瑞士蘇黎世舉行嘅國際足協執委會會議對世界盃主辦權進行投票，2006年世界盃有五個國家爭奪主辦權，分別係德國、南非、英格蘭、摩洛哥同巴西。最後一輪投票入面，德國以12票比11票贏咗南非，攞到主辦權。
檢字，搵唐字嘅方法，亦稱檢字法，用喺字典字書。古法以分類、部首、韻音檢字。自大清有康熙字典，佢部首配筆劃檢字，成為主流。現代有筆劃、編碼、拼音等等檢字。電腦流行後，亦有輸入法、以及字集內碼、交換碼嘅檢字。
電腦流行後，各方亦編制字集，為隻隻字加編號，方便電腦記低取用同檢字，電腦內用稱為內碼。然而各家各有字集，電腦處理能力各遇，大細唔同，故此內碼唔同，不能互通。故此，各家互通亦訂定交換碼。內碼交換碼都有固定字集，可為檢字之用。
話就有編碼，方便電腦檢字。然而數字排序唔方便人檢字。故此，各家亦設有輸入法。由於世界大多數鍵盤，鍵數非常有限。要電腦喺二三十個鍵，電話甚至只有十個鍵左右，要打出數以萬個字。康熙字典部首難以擺得落。輸入必須另搵方法編碼，以祈有快速輸入。
響2010年7月，NAOKI邀請佢做第三代J Soul Brothers成員候選人。同年嘅9月18號，響EXILE LIVE TOUR 2010 FANTASY綵排嘅時候，HIRO話畀佢知佢成功入到第三代J Soul Brothers。
東京國立博物館係日本東京台東區嘅一座博物館，1872年開館，係日本最早開嘅博物館。博物館分成本館、表慶館、東洋館、平成館、法隆寺寶物館、資料館六大館，收藏品超過11萬件，多數收藏日本嘅文物，亦有一啲東亞嘅文物。
拖鞋同一啲特定地區嘅文化亦有深厚關係。喺好多亞洲國家，入到屋企一定要換室內拖鞋，喺廁所亦有專用嘅浴室拖鞋。而且主人同客人嘅拖鞋通常都有分別。而熱帶地區國家，喺戶外着拖鞋係相當常見嘅，好多係街頭工作嘅人，工作裝扮亦都會有一對拖鞋。
糧船灣超級火山喺香港新界西貢區糧船灣伸到果洲群島一帶，山體向東傾斜約莫30度，直徑有18公里，係香港以至成個中國東南部第一座被發現嘅古代超級火山。依家喺一座死火山，位置幾乎包澌香港地質公園西貢東部嘅火山岩區，依家多數火山岩已經被風化侵蝕，得番啲殘餘，而且座火山大部分都喺海平面之下。
呢座死火山上面個部分係火山岩，由糧船灣伸到果洲群島，幾乎包澌西貢東部地質公園入面大塊土地。火山口喺糧船灣一帶，當時岩漿嚟自九龍半島同港島北部，岩漿通過幾條通道向東輸送，穿過馬鞍山同將軍澳。座火山上次爆已經係1億4千萬年前嘅事，噴出約莫1萬3千億立方米嘅火山灰，啲灰冷卻凝固之後，變成一轆轆六角石柱。
土木工程拓展署話，喺1億幾年前，香港同成個華南東部都係位於火山帶。經過拓展署多年嘅地質調查發現，喺2012年確認糧船灣伸延到果洲群島一帶曾經有一座超級火山，叫做糧船灣超級火山。土木工程拓展署為咗呢嗰發現寫咗篇文，並喺2012年1月美國地球物理期刊《Geochemistry, Geophysics, Geosystem》入面 發表。
糧船灣超級火山上次爆係1億4千萬年前嘅事，火山爆發嗰陣，幾百立方千米嘅高矽質岩漿從地殼淺層嘅岩漿庫湧出，同時間造成附近幾公里嘅地殼下陷而呈現出盆地地形，形成一個破火山口。當時噴出約莫1萬3千億立方米嘅火山灰，啲灰急速凍咗凝埋收縮之後，變成依家可以喺糧船灣、果洲群島度見到嘅六角凝灰岩柱。
超級火山指嘅係可以引發極大規模爆發嘅火山，係以火山嘅噴發量嚟計嘅，當時糧船灣超級火山爆發，爆發指數係最高嘅八級，噴出約莫一千立方公里嘅岩漿。以爆發指數嚟計，糧船灣超級火山當年爆發嘅威力係2011年5月冰島格里姆火山爆發嘅一萬倍。
康乃馨革命後，葡萄牙開始逐漸放棄其殖民地，而未獲得獨立嘅殖民地都唔同程度得到自治權力。李安道於同年被任命為澳門總督，成為歷史上最年輕嘅一位澳督。佢喺11月19號抵達澳門履新。當時李安道面對嘅係一個經濟蕭條、貪污橫行嘅混亂嘅澳門。
澳門嘅左派勢力喺一二三事件之後急劇擴大。澳門政府對除咗涉及葡人同埋土生葡人利益嘅事務之外，對其他社會事務都放任唔理。親中共勢力逐漸攞到澳門嘅許多政治架構，澳門事實上成為中共嘅另一個「解放區」。李安道在任期間構築咗澳門嘅民主自治建設，而佢對中國勢力控制澳門政治嘅現狀只能夠默認。
利孝和老婆係陸雁群，尊稱「利孝和夫人」，曾經做過多年無綫電視非執行董事，佢哋有一仔三女。利孝和個仔利憲彬，係現任無綫電視非執行董事，但冇無綫電視股權。而利孝和嘅仔女利蘊蓮、利憲彬亦係家族企業希慎興業嘅現任董事。
由2022年開始，新竹縣政府有個計劃喺湖口鄉興建一個縣立嘅生命紀念園區，不過受到當地居民嘅反對。因多次抗議未果。佢哋多次發起抗議行動，但都唔能夠成功。所以，新竹縣反生命園區自救會喺2023年4月開始籌備要彈劾楊文科。
2023年4月27號，新竹縣竹北市豐采520建案工地旁道路爆出坍塌事件，承建商豐邑建設去到5月10號被政府要求停工10日交出修正案，但限期未到，豐邑建設就已經有吊車進入工地裡面運作，被質疑係毀屍滅跡。
時代力量立委王婉諭質疑，豐邑建設係咪得到新竹縣政府護航，要求政府進一步交代。另一時代力量立委邱顯智亦揭露，原來楊文科喺2022年選舉，收咗豐邑建設合共87.7 萬嘅政治獻金，其中包括楊文科位於竹北市光明六路東二段競選總部，豐邑建設嘅實物捐贈。
《破毒強人》係香港無綫電視同中國優酷聯合製作嘅時裝警匪電視劇，喺2023年8月首播，由陳豪、胡定欣、蕭正楠同張曦雯領銜主演，並由何廣沛、郭柏姸、張寶兒、蔣志光、朱智賢、曹永廉同馬貫東聯合演出，監製羅永賢。
2003年度→2004年夏→2004年冬～2005年春→2005年春→2005年春天以後→2005年度反復延遲發售預定，喺2005年7月30日進行嘅Square Enix party發報發售日期，並且喺2006年3月16日喺日本同日發售。
本作由《皇家騎士團》、《Final Fantasy 戰略版》、《流浪者之歌》等遊戲製作人松野泰己製作，採用同 GBA《Final Fantasy 戰略版 Advance》相同嘅世界觀同種族設定。故事描述支配 Valentia 大陸嘅強大軍事國家 Arcadia 帝國同支配 Orderia 大陸嘅 Rosarian 帝國長年處喺戰爭狀態，為咗喺戰爭中獲得優勢，Arcadia 帝國舉兵進攻喺兩大陸迴廊之間，佔有重要地理位置，遊戲設定為氣候炎熱嘅小國家 Dalmaska 王國。
《小泰山》，係一部由和路迪士尼喺1967年製作及發行動畫戲電影。套戲最早喺1967年10月18號上畫。佢係迪士尼第19部經典動畫長片。改編自吉卜林同名小說《叢林之書》。主角係叫「毛克利」嘅細路同「巴魯」嘅熊人。
聚康山莊、疊茵庭、倚嶺南庭鄰近兆康港鐵站，周邊綠化環境幽美，同時具備鄰近港鐵兆康站嘅優點，港鐵南環錢喺2009年中通車後，由兆康站直出尖東站，只需30分鐘車程。由於過往兆康區樓價一向低於市價，港鐵南環錢通車後，預料會帶動該區樓價及交投持續上升。
孟加拉國教會嘅成立係由巴基斯坦分離嘅結果。佢由一場關注語言嘅運動開始，並通過1971年嘅解放戰爭形成，創立咗獨立嘅孟加拉國。1974年4月30號，巴基斯坦教會議會宣布並贊同孟加拉國教會嘅自由同獨立地位。
喺孟加拉國教會成立之後，就開始着手增加當地領導能力。B. D. Mondal 喺 1975年祝聖為達卡教區首任全國主教。佢嘗試通過鼓勵各堂會階層平信徒領袖嘅積極參與，沿著布萊爾主教嘅道路前進。喺議會成立之後，B.
D. Mondal 成為孟加拉國教會嘅首位議長，副議長係Michael S. Baroi。喺 B. D. Mondal 退休嗰陣，保羅·薩克）主教當選，喺2003年1月成為孟加拉國教會第三位全國主教。
雖然呢個教省無用到「大主教」呢個稱號，但自從達卡主教嘅承認響普世聖公宗中視為主教長以嚟，佢經已有權用通常嘅大主教頭銜「最尊敬嘅」。現時主教長係喺2018年12月5號登位嘅Samuel Sunil Mankhin。
孟加拉國教會係南半球聯盟成員。 保羅·薩克）議長喺2017年5月13至15號響佐治亞州洛根維爾）聖十架座堂出席北美洲聖公會會議。佢同北美洲聖公會大主教佛利·畢奇簽署咗「A Joint Statement on Communion from the Primate of Bangladesh and the Primate of the Anglican Church」，以確認同慶祝兩個教會之間嘅交流。
東京都知事舛添要一，因為被指挪用公帑，嚟畀家人度假費用同買藝術品等。面對都議會唔信任案，佢星期三提出辭職，下個禮拜二正式生效。朝野政黨都著手物色人選，參加都知事選舉。目前以在野民進黨代理黨魁，華裔嘅蓮舫呼聲最高。
增田寬也自1995年起做咗三屆、共十二年嘅岩手縣知事，卸任後獲委任做總務大臣。佢提出要收拾東京混亂政局同振興地方經濟，但係佢政績係咁被人批評，包括被指響擔任岩手縣知事期間，興建公共設施同工廠，但係後來進展唔掂，要大量借錢，令到縣內債務猛增。
漢代開始「太學」呢個名詞成為咗中央喺京師學宮嘅正式名。太學係漢代之後嘅國學，同之前嘅國學唔同嘅係，佢確立咗儒學做正統學問。西漢就喺長安設立太學，東漢、西晉就喺洛陽設立太學，東晉就喺建康設立太學。喺晉代嗰陣，另外設立咗專畀公卿同大夫子弟學習嘅國子學，呢個就同太學分開，國子祭酒係統一掌領國子學同太學。
陳朝太宗建中八年嗰陣，實行咗科舉制度，佢嘅執行方式係設立太學，由太學生參與考試，然後取得進士資格。黎太祖黎利登基之後就喺首都昇龍設立咗國子監。國子監制度一直實施去到阮朝，1919年阮朝舉辦咗最後一次嘅科舉考試，之後科舉廢除，國子監亦都跟住取消。
蔣文端係廣東粵劇院花旦，1990年代初期成為首批華南理工派去香港無線電視實習嘅學生，演出唔少嘅無綫電視劇，好似1995年嘅《情濃大地》噉。1995年約滿離開無綫，返返廣州粵劇院一團，主演《紫釵記》、《紅樓夢》、《西施》、《貍貓換太子》等粵劇劇目。
中國共產黨中央委員會調查部，通稱係中共中央調查部，簡稱係中央調查部、中調部，係中國共產黨中央委員會撤銷咗嘅負責情報工作嘅職能部門。喺1955年成立。喺文革時康生指揮下嘅中調部積極參與過政治鬥爭，唔少嘅中共高級領導人成為過被調查嘅目標。
1939年，中共中央決定咗成立中共中央社會部，統一領導中共嘅地下行動。1949年建政後，情報工作改由中央軍委總情報部同公安部分別執行。到1955年，軍委總情報部嘅職責，仲有公安部嘅情報職責，就改合組成中共中央調查部。
由康生做第一個部長，而主管就係總理周恩來。文革嗰時，調查部因為同中共黨派鬥爭有關係而被取消，重畀人話係「反骨仔」、「反革命」、「地下黑警公安部」，有人重要求「徹底推翻地下黑警公安部」，有45人畀中共拉咗。
《亂世佳人》係本美國作家瑪嘉烈·米契爾寫嘅小說，主要講述美國南北戰爭期間莊園貴族嘅生活演變同其中嘅愛情故事。1936年出版，遞年就攞到普立茲小說獎，係美國史上最好賣嘅小說之一。有評論認為本書過分美化南方奴隸制度。
李景，字伯玉，係五代十國時代南中國嘅南唐第二位皇帝，943年到961年在位，跟廟號叫唐元宗，歷史上又叫南唐中主／嗣主。佢原來嘅名叫徐景通，南唐建國後恢復本姓李，改名叫李璟，臣服後周後因爲要避諱周信祖郭璟嘅名，而再改名做李景。
李景，原名徐景通，喺916年出世。佢嘅老豆徐知誥嗰陣時做緊吳國昇州刺史，喺契老豆徐溫帳下，徐溫當時攬住吳國嘅實權。佢係徐知誥嘅大仔。佢嘅阿媽係徐知誥嘅第二位老婆，宋福金，佢又生咗另外三個仔，李景遷、李景遂、李景達。
923年，嗰陣時徐知誥代徐溫攝緊政，出咗件大事，將領鍾泰章，佢曾經擁護徐溫攬權，而家佢畀人指罪佢食賄賂。徐知誥想重手懲罰鍾泰章，不過徐溫念在鍾泰章對佢自己嘅功勞，於是無責罰佢，仲提議徐知誥娶鍾泰章嘅女做徐景通嘅新婦，不過唔清楚婚事係喺正嗰年辦定數年後。
925年，徐景通嗰年先9歲，封做駕部郎中，係個喺兵部嘅監察官職。之後佢入到宿衛軍隊。930年，嗰陣時徐知誥頂替徐溫攝政，徐知誥準備自江都移都到佢嘅根據金陵，留徐景通喺江都管政事，封佢做兵部尚書同參政事。
930年，徐知誥嘅軍師宋齊丘推辭唔做佢嘅謀士，徐知誥派徐景通上宋齊丘嘅府第，勸到佢返朝廷。嗰年年尾，徐知誥移出江都，入到金陵，又留徐景通喺江都攝政，有宋齊丘同王令謀輔佐佢。徐景通封做司徒、同中書門下平章事、知中外左右諸軍事。
939年，徐知誥改返自己親生老豆嘅姓李，改名成昪。由齊改國號做唐。徐璟同皇家其他人都改姓李。李昪落令話國中政事交畀李璟決定，國君只直接處理關鍵軍事問題。嗰年尾，李昪想立李璟做太子，但佢唔愛，於是李昪改爲進封佢個高貴名號大元帥，有權指揮全國軍隊，領銜太尉、錄尚書事，統領國家政務，做揚州同昇州刺史。
940年秋天，李昪立佢做皇太子，仲保留佢嘅大元帥、錄尚書事，不過佢都唔制，由於噉，李昪聽佢話，但落令畀各官，要對佢似太子噉用禮。940年尾，道士孫智永叫李昪巡遊江都。李昪聽咗，留李璟喺金陵做攝政，而佢去巡遊。
常夢錫同蕭儼都同李昪告話陳覺濫用權力，而史書亦話李昪都贊成個控告，不過佢未有行動，因爲943年春天時，因爲佢想長生而濫用丹藥，結果病咗。3月30號，李昪召李璟來病牀，託付國事後就過世。李璟無立即發喪，而係落詔話攞李昪嘅名義封李璟做攝政，然後落令大赦。
嗰陣時大臣孫晟提防陳覺佢哋濫權，驚新君制唔住佢哋，由於噉宣佈話李昪嘅遺言想宋皇后做李璟嘅攝政，不過大臣李貽業指出話李昪唔想婦女執政，又話若果有噉嘅詔旨，佢會撕爛嗰份詔，孫晟聽佢話。無耐，李璟宣佈父親過世，之後繼位。
史書記話佢繼位後，佢交付好多重責畀陳覺，又包括一班顧問，包括陳覺、馮延巳、馮延魯、魏岑、查文徽。佢哋喺朝中攬得好大嘅權力，利用皇帝爲自己謀利，當時稱呼做五鬼。不過，之後冇耐，陳覺因爲母親喪事而免職，令呢個聯盟破散，而魏岑攞呢個機會攻擊陳覺，醜化佢。
呢年年尾，有講法話李昪在生時曾經有意思想之後各個仔都互相讓位，於是李璟封皇弟李景遂做大元帥、齊王，畀佢住喺東宮，亦即太子住嘅地方，而封李景達做燕王。佢公開表示意思，話過世後會讓位畀呢兩個細佬，但佢哋拒絕接受呢個更高嘅名號。
李景遂改佢嘅字做退身，話自己唔適合呢個位置。李璟亦封皇長子李弘冀做南昌王，佢最細嘅細佬李景逷做保寧王。宋太后好憎李景逷，因爲之前种夫人謀求廢李璟來令自己嘅仔做太子，所以佢想殺李景逷，但係有李璟保佢，保住咗李景逷條命。
942年冬天，張遇賢領導嘅農民起義爆發。張遇賢起兵喺南唐嘅鄰國南漢，之後轉活動地區去北方，李璟派大臣嚴恩做將軍，邊鎬做監軍，進攻張遇賢。邊鎬用白昌裕做謀士，進攻、打敗對手。張遇賢嘅手下李台造反，捉咗上頭，捉到去金陵處決。
944年尾，查文徽立計劃進攻殷國首府建州，雖然遇到好多反對，李璟派查文徽指揮軍隊打殷國。查文徽進軍到信州，埋近殷國領土，佢上表話征伐會成功。李璟之後派邊鎬去幫查文徽。不過，場戰役唔得順利。殷國將領吳成義當時進攻緊閩國首府長樂，決定借呢個機會對閩人話南唐軍係來幫殷國進攻朱文進，令成座長樂城騷動。
閩將林仁翰亦因此反叛，打返主家，殺朱文進同連重遇，開城門畀吳成義入城。之後無耐，王延政稱做大閩皇帝，不過仲係建都喺建州，而唔係搬去長樂。南唐將領祖全恩畀李璟派去幫拖查文徽，引軍打敗由閩國丞相楊思恭指揮嘅閩軍，然後包圍建州。
保大三年秋天，建州失守，王延政投降南唐，閩國實際上滅亡。不過，南唐將領喺進攻建州時一直搶劫，令閩人好驚。開頭閩人仲歡迎唐軍，將佢哋睇做救星，來幫佢哋脫離混亂境況，所以佢哋感到失望，但李璟無追究啲將領，因爲佢哋立咗消滅閩國嘅大功。
開頭，建州失守後，成個閩國歸服南唐，包括福州，呢陣時福州受李仁達管控，初頭李仁達喺福州反叛王延政，當建州被包圍時佢投降南唐，於是李璟因此封官畀佢，賜名做李弘義。然而，建州失守後，福州仲未完全畀南唐控制。
陳覺嗰陣時係樞密使，派咗去說服李弘義到金陵去同李璟稱臣。但陳覺到咗福州，李弘義接待淡薄，令陳覺唔敢講入朝嘅嘢。當返到劍州時，陳覺悔恨，於是用李璟嘅名義命令李弘義入朝，然後自己自稱做福州監軍。李弘義唔制，戰爭爆發。
李璟覺得陳覺未得自己意旨就恣意行動，但由於啲官嘅說服，於是佢同意舉兵幫陳覺。南唐各將立起咗福州包圍網，起頭幾順利，王崇文做元帥，但陳覺、馮延魯、魏岑都恣意行動，仲有留從效同王建封唔服從、唔遵命，佢哋相互爭功，進退無相應。
李弘義同吳越稱臣，改名成李達。947年夏天之前，吳越軍開進福州。南唐軍畀吳越越過自己嘅領地來到閩地，希望可以攻破入城、佔領福州。但吳越軍打敗咗南唐嘅力量，解圍福州，於是李璟輸咗畀吳越嘅錢弘佐。之後，留從效引軍返佢嘅巢穴泉州，撇甩南唐軍，由於噉，雖然仲同南唐稱臣，但而家福建南部都由留從效管轄。
950年，查文徽做緊永安節度使，收到條流料消息，話吳越放棄咗福州，於是決定引軍攻打。當佢埋近時，遇到吳越威武將軍嘅埋伏，畀佢打敗，佢本身亦被捉。吳越國王錢弘俶交返查文徽畀南唐，前提係南唐亦交返被捉嘅吳越將領。
947年春季，契丹軍侵略中原，消滅後晉。遼太宗耶律德光喺中原自稱皇帝。李璟寫信祝賀契丹皇帝，同時亦因爲李昪自稱係李唐皇室嘅後裔，令佢想派人去拜下唐朝皇帝嘅陵寢。太宗皇帝唔畀，但亦派使者南下答覆。嗰陣時，好多後晉大臣唔想臣服契丹人，於是逃脫去南唐，而且淮河北面嘅農民首領挨住唐晉邊界亦願同南唐稱臣。
大臣韓熙載提議南唐派軍北伐，收復中原，但因爲嗰陣國中兵力都抌喺福州戰場，所以無辦法踐行，令李璟無限可惜。當李璟得知契丹軍放棄大梁、走返北方，佢都想北伐，畀李金全統領軍。不過唐軍仲未出外，晉國將領劉知遠就佔咗大梁，稱做後漢皇帝，李璟唔敢同劉知遠作對，於是撤軍。
948年頭，劉知遠死，佢嘅仔劉承祐繼位，後漢將領李守貞喺河中叛亂，遣使求援南唐。李璟派李金全北伐。李金全軍隊進入後漢領土，到沂州，但由於河中幾遠，要完全越過後漢埞方，南唐軍會無精神戰鬥，所以李金全撤軍。
之後南唐西面嘅鄰國、割據喺而家湖南省嘅南楚亦爆發咗後繼者爭奪戰，喺馬希廣同馬希萼兩兄弟間。馬希萼阿哥馬希範傳位畀馬希廣，馬希萼就好唔忿，因爲佢先係歲數大嘅人，於是喺949年叛亂，攻佔咗武平做獨立勢力，楚國內訌。
950年春季，馬希萼唔忿後漢皇帝，因爲噉拒絕來往，遣使上表向南唐稱臣，同南唐聯手。嗰年尾，馬希萼佔得楚國國都潭州，殺害咗馬希廣，馬希萼自稱做楚王。佢繼續低身做南唐嘅臣下，派劉光輔去南唐。作爲答覆，李璟派孫晟同姚鳳到潭州晉封馬希萼做楚王。
不過，劉光輔又勸李璟話楚國衰弱，重兵鎮守唔得住。李璟派邊鎬去袁州，搵時機打楚國。之後冇耐，武平嘅官王逵同周行逢因爲不滿馬希萼，就出走潭州，到武平首府朗州，佔守呢笪埞，廢留後馬光贊，扶馬殷嘅長孫馬光惠上位，但把佔曬權衡事宜。
入咗潭州後，馬希萼成日醉酒，唔關心到國家事務。第年951年秋天，潭州嘅將領反佢，馬希萼畀部下趕出。佢嘅細佬馬希崇上臺攬權。馬希崇貶馬希萼去衡山，押送嘅將領係彭師暠，佢之前跟住馬希廣，令佢畀馬希萼重罰，希望佢會殺馬希萼來報仇。
不過彭師暠冇噉做，仲押送馬希萼到安全埞方。聽到局勢變動嘅信息，劉言派軍隊打入潭州，馬希崇好驚。喺劉言嘅策劃下，馬希崇處死咗好多擁護馬希萼嘅官吏，但劉言仲繼續騷擾佢。就喺兩邊對頂時，馬希崇嘅手下想暗殺上頭。
馬希崇怕，派范守牧到南唐朝廷，想歸附佢來搬救兵。李璟派邊鎬到潭州認降，出兵併合咗楚國，結束咗馬氏喺楚國嘅統治時期。由於場戰爭，楚國人民遇到饑荒，邊鎬分發馬氏倉庫嘅嘢食畀民衆，令楚人好滿意。之後，當馬希萼想請服職做武安節度使，因爲佢以前啲行動，當地人民憎馬希萼，請求畀邊鎬來做節度使，李璟同意。
佢同嗰陣執緊政嘅孫晟、馮延巳傾呢件事，孫晟贊同，但馮延巳反對，話若係噉會令出兵打楚變到冇咩功效。不過，進攻入靜江首府桂州時，喺南漢軍面前失敗慘重。與此同時，邊鎬因爲太過仁慈，管理武安時唔夠威風，制唔得住權下班將士，畀佢哋干涉到自己啲事務。
952年冬天，劉言派王逵引軍打入潭州。邊鎬固守到一段時間之後，棄城而走返南唐領土。南唐啲官將聽聞話潭州失守，都拋棄咗州郡，令劉言恢復南嶺以北近乎全部楚國嘅領土。南唐實際上喺侵略楚國當中冇賺得乜嘢。孫晟同馮延巳都辭職，而李璟認命話佢再都唔動兵嘞。
起自華北嘅後周世宗以統一中國爲目標，開始咗南征。當時南唐同後周以淮河做界。淮河係條大江，後周軍要越過淮河攻擊南唐好難。不過冬天時淮河水位低，噉就易過。出於噉嘅理由，後周對南唐嘅攻擊唔會喺冬季之外。南唐政權都唔係蠢，喺淮河條江以南配置咗軍隊嘅密集力量來防守，特別係冬天潮低時。
李穀包圍壽州，但未佔城。當劉彥貞嘅進軍埋近時，李穀決定走人，唔同救援軍正面交戰。劉彥貞嘅部下咸師朗提議乘勢追擊，劉仁贍唔贊成。劉彥貞聽咗咸師朗條計，進軍到正陽地方，結果遇到李穀嘅反擊。佢大大擊破南唐軍，斬咗一萬個首級，當中就有劉彥貞，而咸師朗畀人生擒。
寡人願意尊皇帝做兄長，貢納錢銀布匹來犒軍。」郭榮冇答佢。因爲驚唐軍又會再輸，李璟推舉有口才嘅大臣鍾謨同李德明，帶住布匹、茶、藥材、金、銀、牛同埋酒去周軍營寨求和。但當鍾謨同李德明到嗰度時，郭榮惡鬧佢哋，嚴厲噉斥責，拒絕咗和議，要李璟親身跪面前謝罪。
南唐使者亦去遼國，提議遼國引兵南下，共同打後周，但使者畀後周軍喺半路捉住。嗰陣時，舊時嘅吳國楊氏皇室喺緊泰州，因爲怕後周軍會用佢哋做名義來打自身，李璟派尹延範押送皇室嘅人去潤州。不過，因爲條路遠又難行，兼且又驚楊氏班人會搞事反抗，尹延範決定殺曬啲人，來唔使咁煩。
956年春天，後周軍連續戰勝，然後突然進攻、佔領江都，濠州、泗州、揚州、泰州都落入後周度。呢陣時南唐軍隊嘅戰意喪失咗好多。例如泰州刺史喺敵前逃亡，喺蘄州發生咗刺史畀部下殺害，然後啲部下向後周投降嘅事。
李璟又一次上表謝恩北朝。李德明回京，話周軍個勢咁猛，呢陣時候只有按佢哋嘅要求，去割長江北面嗰14州嘅地。不過，李璟幾憎呢條，而宋齊丘亦話割地對國家有害。另外，陳覺原本就唔鍾意李德明同孫晟，就指使王崇質去講同李德明相反嘅話。
後周嘅進攻之外，南唐喺東南邊又遇到來自吳越嘅威脅。李璟驚住吳越會乘機攞低常州，決定召喺緊潤州嘅皇長子李弘冀返金陵，因爲佢認爲李弘冀太過後生，領唔到軍。但係李弘冀聽咗近臣趙鐸話，認爲如果離咗潤州，會令呢笪地方同埋鄰近州郡恐慌，於是佢抗令，去佈置啲防守。
隨住和議破裂，李璟任用李景達引軍反擊，想攞返壽州，但又用陳覺做監軍，實質兵權喺陳覺手。李璟又派出大臣朱元，係個有將才嘅人，畀佢領軍去收復被佔州郡。朱元好快攞低舒州同和州，而同時李平佔咗蘄州。對後周呢一連串失敗，再加上李景達帶軍去壽州，郭榮決定撤軍出江都，集中力量守壽州。
956年冬天，李璟聽聞咗敵將張永德同李重進不和，於是就秘密寫信畀李重進，搵計離間佢，想令佢反叛郭榮，喺信中佢又講咗好多對後周皇帝嘅難聽說話。不過，李重進將封信上奏畀郭榮，嗰陣時佢撤軍返京都大梁。睇完封信，郭榮好嬲，叫咗孫晟來，質問佢，同時要孫晟講出佢知嘅南唐朝廷嘅秘密。
孫晟唔制，求賜死。郭榮之後處死孫晟，流放咗另一個同來嘅使臣鍾謨。但冇耐郭榮又悔恨自己殺咗個忠誠嘅人，於是召回鍾謨回朝。嗰陣時，李璟又派第個使臣陳處堯過海去遼廷，呈書畀遼穆宗，請求聯盟。遼廷唔聽，仲扣押住使臣。
由於喺戰場上立得大功，朱元心生自負，唔聽李景達嘅命令。957年春天，陳覺上表李璟，話朱元唔信得過，於是李璟派楊守忠去換低朱元。朱元就又嬲又驚，開頭惗定去自殺，但之後改咗主意，帶住一萬軍投降後周。後周軍包圍壽州，重創李景達嘅力量。
南唐軍棄城走佬，長江以北啲城池陸續落入北朝手中，後周軍又喺紫金山擊敗南唐軍。後周佔領咗南唐淮南江北嘅大片土地，打到長江一帶，兩軍隔住長江對峙，但南唐完全唔係後周嘅敵手。958年春天，郭榮駐軍喺長江北岸，喺長江嘅水軍戰鬥中南唐大敗，畀後周軍過到條江，殺到嚟金陵。
958年夏天，李弘冀驚李景會復位王太弟畀李景遂，就投毒整死佢。之後李景上書畀北朝，求讓位畀李弘冀，但郭榮唔批。北朝放咗之前被捉嘅馮延魯，共鍾謨、許文稹、邊鎬南歸。李景睇許文稹同邊鎬係敗軍之將，就禁咗佢哋軍權，唔再畀佢哋帶兵。
呢陣時，李景因爲啲軍事失敗而沮喪。李徵古提議交付國政畀宋齊丘。鍾謨同李德明親近，想爲李德明復仇，就趁呢個機會攻擊宋齊丘、李徵古、陳覺，話佢哋圖謀篡位。咁啱喺嗰陣時，陳覺亦宣稱北朝命令要殺宰相嚴續。呢啲事件令李景覺得陳覺個意圖不善。
958年冬天，佢決定流放陳覺，殺李徵古，然後要宋齊丘致仕，雖然仲留住佢嘅全部職務。之後喺959年春天，宋齊丘走返喺九華山嘅私邸，李景封鎖佢個府邸，只允許透過牆上一個細窿畀啲飲食。宋齊丘喊住感嘆話呢個係佢嘅報應，因爲之前佢許諾過會保全楊溥嘅家族，但又食言，於是然後佢上吊自殺。
之後，靠住郭榮嘅同情，李景開始修復啲防線。之後冇耐，959年夏天，後周嗰邊世宗死咗，佢實歲6歲嘅仔恭帝即位。因爲國都金陵位於長江南邊，離後周領土好近，李景驚北方嘅強力，惗過後就決定遷都去洪州，任命唐鎬負責建設新京師。
喺呢陣時，由於同後周戰爭嘅後果、以及每年沉重嘅貢納款項，令南唐經濟嚴重衰退，特別係鑄錢原料嘅來源自唐朝時就經已枯歇，通貨膨脹嘅情狀越發加強。按鍾謨嘅意思，李景落令鑄大額銅錢，一嚿新嘅大銅錢等同先前嘅五十文舊銅錢。
959年秋天，王太子李弘冀過世。鍾謨由於得到李景同郭榮兩邊器重，於是喺南唐朝廷中得到緊要地位，由此個人變得驕傲，逐漸令李景唔妥佢。鍾謨唔擁護在生仔中輩份最大嘅鄭王李從嘉做世子，而想立紀公李從善，話李從嘉份人柔弱，過於崇信佛教，而李從善爲人夠決斷。
960年，後周將領趙匡胤趁住周恭帝年幼嘅機會，用兵變劫低皇位，受禪讓做咗皇帝，宋朝建國，史稱宋太祖。宋帝落詔去佈告李景，李景承認大宋嘅霸權，似臣從後周噉，繼續臣從宋朝，又派大使去祝賀新皇帝，年號亦用宋朝嘅。
960年秋天，淮南節度使李重進起兵於揚州，反抗宋太祖，佢提議南唐同佢聯盟，但李景推辭。之後冇幾耐，李重進被打敗，收尾自殺。當宋太祖坐戰船巡遊長江時，李景好心慌，但情形緩和咗，當時有兩名南唐將領杜著同薛良叛逃去大宋，而宋太祖以不忠罪處死佢哋兩個。
961年春天，李景遷都去洪州，改當地名成南昌府。佢封李從嘉做王太子，由太子守備舊首都金陵，來監察住遷都事宜。但到咗南昌，佢發覺呢笪地方用來做國都太過噏𢱕，只容得十分之一二嘅中央官吏，兼且唔易擴建座城。
建隆二年夏天嘅8月12號，李景病死，時年46歲。佢留低遺詔，想能夠落葬喺南昌西面啲山度。不過佢嘅棺材仲係帶咗返去，安葬喺金陵。李從嘉喺金陵即位，改名叫李煜，決定留住國都喺度，唔再搬京師。之後，按照李煜嘅請求，李景得以追尊做皇帝，廟號元宗，謚號叫做明道崇德文宣孝皇帝，所以又叫唐孝帝，而佢嘅墓亦因而稱做皇陵。
《續議界務專條》，又叫《關於中國同北圻之間邊界嘅劃定嘅公約》、《1887年法清公約》、《1887年亢士當公約》，係法國同中國之間於1887年6月26號簽訂嘅文件，係1885年兩家簽署定嘅《中法新約》第3條嘅執行專條，旨意係再劃分過越南北圻同中國之間嘅邊界。
跟尾1646年，南明隆武冧台，越南後黎朝中興期，鄭氏意圖吞併廣東，就帶水軍進逼廉州，但見守軍戒備而撤船，並遵守返分茅嶺銅柱嘅邊界線。1659年，地區權力真空，莫氏殘黨以「助明抗清」為由佮埋土司、明殘黨起事，喺捱清軍擊破之後還返啲領地。